Καρυδόπιτα με σοκολάτα
Μια αλλιώτικη καρυδόπιτα που θυμίζει μπράουνι. Περιέχει σοκολάτα, είναι υγρή και δεν χρειάζεται σιρόπι. Κυριολεκτικά λιώνει στο στόμα!
500 γρ. καρυδόψιχα, τριμμένη σε σκόνη, 250 γρ. ζάχαρη, 6 αυγά, χωριστά οι κρόκοι από τ’ ασπράδια, 200 γρ. βούτυρο αγελάδος, 250 γρ. κουβερτούρα, 52 - 55% κακάο, τεμαχισμένη σε μικρά κομμάτια, 1 κοφτό κουτ. γλυκού κανέλα σε σκόνη, 1/2 κοφτό κουτ. γλυκού γαρίφαλο σε σκόνη
Βάζουμε την κουβερτούρα  και το βούτυρο σ’ ένα ανοξείδωτο μεταλλικό μπολ ή σε μια  μικρή κατσαρόλα.Στερεώνουμε το μπολ ή την κατσαρόλα  πάνω από μια μεγαλύτερη με λίγο νερό που βράζει.Ο πάτος  του σκεύους όπου θα βάλουμε τη σοκολάτα και το βούτυρο δεν πρέπει να ακουμπάει στο  νερό που βράζει.Ανακατεύουμε με μια σπάτουλα μέχρι να  λιώσει η σοκολάτα και να ενωθεί με το βούτυρο.Χτυπάμε στον κάδο του μίξερ με το σύρμα (ή σε ένα μπολ  με το μίξερ χειρός) τους κρόκους των αυγών με 200 γρ. από  τη μετρημένη ζάχαρη έως ότου προκύψει ένα ανοιχτόχρωμο και αφράτο μείγμα.Ενώνουμε  με το μείγμα κουβερτούρας- βουτύρου, ανακατεύοντας με  μια σπάτουλα, και προσθέτουμε το τριμμένο καρύδι και τα  μπαχαρικά (κανέλα + γαρίφαλο) συνεχίζοντας το ανακάτεμα.Καθαρίζουμε τον κάδο του μίξερ και χτυπάμε με το σύρμα τα  ασπράδια με την υπόλοιπη ζάχαρη (50 γρ.) μέχρι να γίνουν  σφιχτή μαρέγκα.Η μαρέγκα είναι έτοιμη όταν ανασηκώνοντας  το σύρμα δημιουργούνται «μύτες».Ενσωματώνουμε τη μαρέγκα στο μείγμα που έχουμε  φτιάξει ανακατεύοντας πολύ απαλά με μια σπάτουλα.Προθερμαίνουμε το φούρνο  στους 170° C.Βουτυρώνουμε μια φόρμα ή ένα ταψί διαμέτρου  22 - 24 εκ. και ύψους 5 εκ.Πασπαλίζουμε με αλεύρι τον πυθμένα και τα τοιχώματα της φόρμας και την τινάζουμε για να φύγει το περίσσιο αλεύρι.Τη γεμίζουμε με το μείγμα και ψήνουμε  για 1 ώρα.
Αυγά,Καρύδια,Σοκολάτα